Diari Oficial de la Generalitat Valenciana


Sumari del DOGV 5421, del 04-01-2007 (2006/13831)

ACORD de comanda de gestió entre l'Institut de la Petita i Mitjana Indústria de la Generalitat Valenciana (IMPIVA) i l'empresa pública Seguretat i Promoció Industrial Valenciana, SA (SEPIVA).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5421

Data del DOGV
:   04-01-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2006/13677


Data del document
:   29-09-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Acord

Descriptors 

:   * Institut de la Petita i Mitjana Indústria Valenciana
    * cooperació administrativa
    * administració regional
    * delegació de poders
    * competència administrativa

A València, 29 de setembre de 2006  
REUNITS  
D'una part, el Sr. Fernando Vidal Giménez, director de l'Institut  
de la Petita i Mitjana Indústria de la Generalitat Valenciana, en virtut  
de la delegació efectuada pel president de l'IMPIVA de data 27 de  
setembre de 2006.  
I de l'altra, el Sr. Herminio García Cuadra, director de l'empresa  
pública Seguretat i Promoció Industrial Valenciana, SA, en virtut de la  
delegació efectuada per la Comissió Executiva del Consell d'Administració  
de data 27 de setembre de 2006.  
Les parts es reconeixen capacitat plena per a formalitzar el present  
acord i en virtut d'això  
MANIFESTEN  
I) IMPIVA, Institut de la Petita i Mitjana Indústria de la Generalitat  
Valenciana, és una entitat de dret públic adscrita a la Conselleria  
d'Empresa, Universitat i Ciència i subjecta a l'ordenament jurídic privat  
en les seues relacions externes. Té a càrrec seu l'impuls i l'execució  
de la política de la Generalitat Valenciana en relació amb la petita  
i mitjana empresa i un dels seus objectius principals és la promoció de  
la innovació tecnològica, impulsant el desenvolupament i la millora de  
la petita i mitjana empresa industrial valenciana.  
II) SEPIVA, empresa pública de la Generalitat Valenciana, que  
depén de la Conselleria d'Empresa, Universitat i Ciència té, entre  
altres, com a objecte social i dins dels objectius de la política industrial  
definits per la Generalitat, la realització d'actuacions dirigides a la  
promoció i el manteniment de l'activitat industrial valenciana.  
III) Per Resolució de 2 de maig de 2006 (DOGV de 30/5/2006), el  
president de l'IMPIVA convocà ajudes del programa GESTA (Generació  
de Solucions de Tecnologia Avançada) a les petites i mitjanes  
empreses per a projectes d'investigació dirigits a aconseguir un objectiu  
tecnològic.  
IV) SEPIVA, per la seua part, té entre les seues actuacions l'execució  
del programa NOEMI (Noves Oportunitats Empresarials Mitjançant  
la Investigació), dirigit a xicotetes i mitjanes empreses d'alta  
tecnologia.  
V) Les actuacions de desenvolupament d'ambdós programes  
GESTA i NOEMI presenten semblances, tant per estar dirigides a  
xicotetes i mitjanes empreses com per destinar-se a iniciatives d'investigació  
i innovació tecnològica. És per això que resulta convenient la  
col·laboració entre ambdues entitats.  
De conformitat amb el que s'ha exposat, ACORDEN  
Primera. Constituïx l'objecte del present conveni la comanda de  
gestió per part d'IMPIVA a SEPIVA, per a la comprovació del resultat  
de l'execució dels projectes que hagen sigut objecte d'ajuda per part  
de l'IMPIVA en el marc de la convocatòria d'ajudes GESTA de l'exercici  
2006.  
En qualsevol cas, els requeriments d'orde administratiu amb  
els titulars dels projectes es canalitzaran a través de l'IMPIVA, o bé  
seguint les pautes dictades per este institut.  
Segona. La comanda de gestió no comporta cessió de titularitat de  
la competència, ni dels elements substantius del seu exercici. És responsabilitat  
de l'IMPIVA dictar les resolucions de caràcter jurídic de  
concessió de les ajudes.  
Tercera. La present comanda de gestió es regix per l'article 15 de  
la Llei 30/1992, de 26 de novembre, de Règim Jurídic de les Administracions  
Públiques i del Procediment Administratiu Comú, en relació  
amb l'article 3.1.l del Text Refós de la Llei de Contractes de les  
Administracions Públiques, en la redacció que en fa el Reial Decret  
Llei 5/2005, d'11 de març, de reformes urgents per a l'impuls de la  
productivitat i per a la millora de la contractació pública.  
Quarta. Per a l'execució de la present comanda, SEPIVA podrà  
contrastar el resultat de l'execució dels projectes amb experts independents  
sense menyscapte de la deguda confidencialitat en el tractament  
de la informació.  
Correspondrà a SEPIVA la coordinació de les tasques i la presentació  
a l'IMPIVA del corresponent informe proposta.  
Per la seua part, l'IMPIVA inclourà en les accions d divulgació del  
programa GESTA la referència de col·laboració de SEPIVA, SA.  
Cinquena. El finançament dels servicis encomanats correspondrà  
a SEPIVA, a càrrec del seus pressupostos, fins un màxim de cinquanta  
mil euros.  
Sisena. Podrà constituir-se una Comissió de Seguiment de l'acord  
de la comanda de gestió, formada per dos representants de cada una de  
les parts.  
Setena. El termini de vigència de la present comanda de gestió serà  
d'un any, que es prorrogarà fins a la conclusió del programa d'ajudes  
si cap de les parts comunica a l'altra el seu propòsit de rescindir-lo,  
almenys amb un mes d'antelació.  
Huitena. La jurisdicció competent per a conéixer les controvèrsies  
que pogueren suscitar-se en l'execució de la comanda de gestió serà la  
contenciosa administrativa.  
I com a prova de conformitat, es firma el present acord, en doble  
exemplar, al lloc i en la data indicats en l'encapçalament.  
IMPIVA  
Fernando Vidal Giménez  
SEPIVA  
Herminio García Cuadra